De aproape
Bună ziua și bine ați venit la o nouă ediție a emisiunii
"De aproape"
Transmitem din frumoasa biserică AZȘ 3 Angels din Wichita,Kansas.
Suntem fericiți să vă avem alături pe dumneavoastră
și pe publicul nostru.
Programul de astăzi se va ocupa cu una din cele mai întâlnite
probleme ale generației noastre: dependența de droguri.
Când spun 'dependent de droguri' ce imagine vă apare în minte?
Vă imaginați pe cineva cu mintea tulbure care nu mai poate
funcționa normal?
Problema este mult mai raspândită decât recunoaștem.
73% dintre drogurile folosite sunt cele pe care noi le numim
cu inocență "droguri recreative".
Aceștia sunt oameni care merg la serviciu în fiecare zi,
unii în costume cu trei piese, dar alegerea lor recreativă
este aceea de a-i îmbogăți pe traficanții de droguri.
Dependența este o boală progresivă, care se accelerează
în timp ce neurochimicalele din creier se înlocuiesc prin
drogurile folosit regulat.
Această boală degenerativă conduce consumatorul să
urmărească mereu starea euforică creată de droguri.
Dependenții au o iluzie și trăiesc în această iluzie.
Este o iluzie care neagă total adevărul, dar este timpul
să nu mai privim drogurile ca și problema principală, ci trebuie
să aflăm adevărata cauză a acesteia.
Prima noastră invitată, Amanda Hultz, a fost abuzată fizic și
sexual în copilărie de către tatăl său.
Acest secret murdar a fost păstrat ani de zile, dar a ieșit
la iveală când Amanda avea 16 ani și s-a decis să depună
mărturie împotriva lui.
Tatăl ei a fost închis, dar problemele din familia ei
nu s-au vindecat.
Când matușa ei preferată a fost ucisă într-un accident de mașină
Amanda a simțit că singurul lucru bun din viața ei a
a dispărut și întreaga ei lume se prăbușea. Ascultați asta:
- Între 16, 17 ani, o prietenă de-a mea avea un frate care
folosea meta-amfetamine și la început am fumat canabis,
doar o săptămână, după care el și cu dealerul lui de droguri
i-au dat meta-amfetamine sorei lui.
Apoi ea ne-a dat-o nouă, noi eram cinci prieteni,
și ea ne-a dat drogurile.
La început ne drogam doar în weekenduri și o făceam din
distracție, nu urma să devină un obicei, nu era mare lucru,
nu făceam rău nimănui, asta le tot spuneam tuturor.
Nu era mare lucru, nimeni nu era rănit, încercam doar
să ne simțim bine.
Pe atunci depuneam mărturie la tribunal, nu era același
lucru dacă mergeam drogată sau dacă mergeam trează.
Nu mi se părea că ar fi important, mă ajuta, simțeam
că totul începe să se contureze, nu simțeam că încet eram
atrasă în această lume din care mi-au trebuit 7 ani să pot ieși.
- Aici credea că nu este ceva important pentru viața ei și
nu o lua în serios, dar a devenit o problemă serioasă.
Haideți să o aplaudăm pe Amanda Hultz în emisiunea noastră.
- Amanda când mă uit la tine, ești o domnișoară foarte
draguță, mi-e greu să cred că ai avut vreodată probleme
cu drogurile, dar vreau să îți mulțumesc
pentru că ai venit și ne-ai spus povestea ta astăzi.
Te rog spune publicului nostru cum au evoluat
lucrurile de la folosirea drogurilor pentru distracție,
la o dependență înrăită?
- La început, cum am spus, a fost pentru distracție, foloseam
doar în weekenduri, vroiam să mă distrez cu prietenii mei,
să stăm treji toată noaptea, să jucăm cărți, dar apoi
trebuia să folosesc și luni, pentru că trebuia să muncesc
luni, apoi am început să am nevoie și marți și miercuri,
pentru a fi trează și să merg la muncă, apoi am renunțat
de tot la muncă, și am alunecat de tot, aveam nevoie de drog
în fiecare zi.
- Cum ți-a afectat asta activitatea școlară,
nu erai majoretă la școală?
- Da. Eram căpitanul grupei mele de majorete, și imediat ce am
început să consum droguri, am renunțat la liceu.
- Și erai o elevă foarte bună, nu?
- Da, eram o elevă foarte bună, eram talentată ca și copil.
Am avut 10 pe linie, când eram mai mică,
iar apoi am fost o elevă bună în liceu.
- Deci ai renunțat la școală și apoi lucrurile au început
să se înrăutățească, ce ai făcut pentru a-ți întreține
dependența de droguri?
- La aproximativ un an după ce am început să consum droguri,
am devenit dealer.
- Cum a fost asta pentru tine? Te-ai gândit Amanda, că
făceai ceva ilegal, sau o făceai doar pentru că
aveai nevoie de o doză?
- O făceam pentru că aveam nevoie de o doză, aveam nevoie
de ea și nu aveam banii pentru a-mi întreține obiceiul,
deci o făceam pentru o doză.
- Povestea continuă, de fapt Amanda ne-a spus
restul poveștii.
Când s-a căsătorit cu cel mai mare dealer din oraș,
a alunecat și mai mult și pentru a-și întreține obiceiul
cu drogurile, soțul Amandei a început să falsifice cecuri și
documente de identitate.
Ascultați ce s-a întâmplat mai departe.
- Când l-am născut pe fiul meu, a început să se năruie totul.
La cinci zile după ce s-a născut fiul meu au făcut o razie
la noi acasă și l-au arestat pe soțul meu și i-au pus câteva
capete de acuzare cum ar fi: fals în acte, fraudă și
posesie de droguri.
L-au eliberat pe cauțiune și au trebuit să renunțe la acuzații,
așa că a continuat să vândă meta-amfetamine și am aflat
cam la 4 luni după ce l-au eliberat că este acuzat din nou.
Așa că aveam un fiu de patru luni și am fugit de poliție.
Câteva luni ne-au urmărit din oraș în oraș, în fiecare loc.
Ei aflau, noi aflam că ei știau, ne percheziționau
casa la scurt timp după ce plecam.
Trăiam în case de dogați cu copilul mic,
unde ei chiar produceau drogurile.
Noi plecam, iar casa era percheziționată
la scurt timp după aceea căutându-ne pe noi.
În cele din urmă, într-o seară, eram epuizată.
I-am spus soțului meu că am un copil de crescut și că nu mai
pot trăi în acel mod.
A fost de acord, i-am spus că mă voi muta cu familia mea,
iar el va fi nevoit să meargă în altă parte.
Vroiam să mergem la un magazin, când poliția
ne-a tras pe dreapta.
- Ce s-a întamplât în acea noapte, Amanda?
- Polițiștii au înconjurat mașina cu pistoalele în mâini și știau
că soțul meu este în mașină și i-au spus să iasă afară
din mașină, și în acel moment mi-a spus că el a terminat-o
cu drogurile, că nu va mai consuma niciodată.
Chiar a folosit termenul de "salvat" nu arestat.
Iar eu eram în libertate, nu aveam unde să stau, creșteam
un copil și am aflat la scurt timp după întâmplare că
eram însărcinată.
- Deci aveai un copil și erai însărcinată cu încă unul.
- Așa este. Soțul meu era în închisoare și îmi spune că
este salvat și că își predă viața lui Hristos.
Iar eu credeam că era ridicol. Desigur că putea spune asta.
Era în închisoare, avea un pat
în care să doarmă, 3 mese pe zi.
Eu aveam un copil, eram însărcinată,
și încercam să muncesc ca și chelneriță.
- Mai foloseai droguri atunci?
- Mai foloseam marijuana atunci, timp de câteva luni până când
am aflat că sunt însărcinată, de atunci nu am mai folosit nimic.
- Când ai aflat că ești însărcinată. Soțul tău te
suna și îți spunea că a avut a întâlnire cu Dumnezeu,
că a fost salvat, că a fost schimbat, iar tu nu îl credeai.
Ați fost cu toții tribunal, ce s-a întâmplat acolo?
- Soțul meu a stat în fața judecătorului și a spus
că știe că a greșit, și că a făcut un lucru oribil,și a spus:
- Îmi asum răspunderea, dar prima mea predică aș vrea să fie acasă
cu soția și cu copiii mei, dar dacă voi merge la închisoare
știu că acolo vrea Dumnezeu să fiu pentru a le predica altor
oameni și să îi conduc la Domnul.
Iar fața judecătorului s-a luminat, am văzut eu
întâmplându-se asta și mi-am dat seama atunci că soțul meu
chiar credea ceea ce spunea și că Domnul era prezent acolo.
Risca o pedeapsă de 14 ani, chiar avocatul lui i-a spus că
va lua cel puțin 7-14 ani.
Judecătorul l-a condamnat la 10 ani, și apoi i-a spus că trebuie
să stea închis doar 6 luni, și a stat deja 4, așa că
a ieșit în mai puțin de două luni de la pronunțarea sentinței
- Lăudat fie Domnul! Vreau să te întreb ceva,
ai fost crescută într-un mediu creștin?
- De fapt am crescut într-o casă de mormoni sfinții din urmă.
- Ok, deci ai crescut într-un mediu creștin dar nu înțelegeai
relația personală cu Domnul.
- Nu.
- Și când soțul tău a primit o pedeapsă atât de mică,
nu te-a făcut să crezi că există într-adevăr un Dumnezeu?
- Ba da, m-a făcut să cred,și mai târziu în acea seara m-a sunat,
iar eu eram foarte, foarte fericită.
I-am spus: "Cred, cred ceea ce încercai să-mi spui."
Apoi m-a rugat să merg singură într-o cameră și
să mă așez în genunchi, și atunci L-am acceptat pe Domnul,
și mi-am predat viața lui Hristos.
- Lăudat fie Domnul! Cred că este minunat.
În continuarea programului vom încerca să descoperim
unele dintre cauzele dependenței de droguri și vom
examina stadiile dependenței și vom discuta despre cum putem
deveni îndeajuns de educați pentru a-i călăuzi pe cei dragi
nouă pe drumul recuperării, dar cel mai important, vom învăța
despre natura recuperatorie a minții noastre.
Există speranțe mari de recuperare, iar Amanda
reprezintă dovada, așa că vă rog rămâneți cu noi.
Vom reveni imediat.
În episodul următor vom vorbi cu Dr. Neil Nedly despre
cele mai întâlnite cauze ale depresiei.
Regret să spun asta, dar sunt foarte sinceră, îmi adunam toată
energia pe care o aveam, doar pentru a face un duș.
Stăteam în pat 5 zile consecutive.
A fost cel mai istovitor lucru din viața mea.
Pur și simplu stăteam. Deci, nu pierdeți următorul episod!
"De aproape; Cum facem față depresiei".
- Bine ați revenit la "De Aproape". Sunt fericită să vă
prezint pe invitata noastră de astăzi, experta Cheri Peters.
Cheri a fost dependentă de droguri, a trăit pe străzi
10 ani de la 13 la 23 de ani, înainte de a avea o întâlnire cu
Dumnezeu, care i-a schimbat viața.
Acum Cheri este director al True Step Ministries,
o organizație internațională care se adresează oamenilor
care sunt expuși consumului de droguri, din Kuna, Idaho.
Cheri este și autoare creștină, ea a scris două cărți:
"Miracol pe străzi", povestea vieții ei, și
"Dumnezeu este disperat după tine",
vă rog să o întâmpinați pe Cheri Peters.
Sunt foarte bucuroasă că ești astăzi aici, îți mulțumesc
foarte mult.
- Știi ce mă amuză pe mine foarte tare, când cineva spune:
un expert, privesc în jur să văd dacă nu mai este cineva lângă
mine, deoarece trecutul meu este acela de dependent de droguri.
Am cunoscut-o pe Amanda când era însărcinată iar Dave urma să
iasă din închisoare, am lucrat cu dependenți,
și singurul lucru pe care îl știu cu adevărat despre Dumnezeu
și despre recuperare este acela că Dumnezeu face lucruri
minunate cu noi.
Dacă cineva s-ar fi întâlnit cu mine la aeroport sau la biserică
n-ar fi spus niciodată: "Știi ceva, ea arată ca o dependentă
de heroină.
Ceea ce am vrut să spun este că ei văd pe cineva
care este în recuperare și care arată sănătos.
Amanda este frumoasă, când era aici sus vorbind cu tine eu
plângeam, pentru că mă gândeam cât de bun este Dumnezeu.
Deci primul lucru pe care vreau să îl spun despre recuperare,
este că aceasta este minunată, și tot ceea ce ne promite
Dumnezeu în viața noastră de recuperare este adevărat,
este greu dar noi suntem foarte optimiști.
- Ceea ce te face expert, este că nu este doar teorie
pentru tine, ai trăit acel stil de viață și ai trecut peste
recuperare iar Dumnezeu face lucruri minunate în viața ta.
În cazul Amandei au fost meta-amfetaminele,
știm că a avut o copilărie deosebit de tristă,
ce ne poți spune despre cauzele dependenței având în vedere
drogul care se alege, ca dependență?
- Amanda avea nevoie de ceva care să-i dea putere deoarece
ea se simțea fără putere.
Meta-amfetaminele fac asta, cocaina face asta, orice
stimulent,orice îi dă abilitatea să simtă că poate face orice.
Deci este o excitație, un fel de euforie care spune că cineva
care se simte fără tărie, cineva care a fost abuzat, cineva
care a fost afectat într-o familie nefuncțională
își va satisface multe nevoi în acest fel.
Nivelurile de serotonină, dacă știți câte ceva despre
neurochimie, serotonina este
înlocuită de amfetamine și deodată te
simți euforic,totul este posibil "pot face orice" și asta din
partea unui copil care simțea că nu poate face nimic și că
nimănui nu îi pasă de el și că nici nu îi pasă de viață, și
deodată vrea să trăiască, deci în prima parte,
când Amanda vorbea despre prima parte a dependenței,
totul părea distractiv, totul era incredibil, și apoi a ajuns
să nu mai reziste.
Când am început să mă droghez, simțeam o stare de euforie,
pe urmă mintea mea era slabă și nu mai produc nici măcar
ceea ce trebuia să produc înainte,
atunci simțeam acea euforie.
Deci în cazul ei, stadiile în care își dorea din ce în ce mai
mult drogul, era o avansare a dependenței.
O altă parte a euforiei se numește "saturație".
Cineva care simte nevoia de a fi umplut, ei sunt goi,
ei vor să fie amorțiți să nu mai simtă durerea,
acesta a fost cazul meu.
Am locuit pe stradă de la 13 la 23 de ani, parinții mei erau
dependenți, iar eu eram goală pe dinăuntru, am ales heroina,
marijuana, valium, zanex, care să mă sedeze și să scap,
să pot evada.
Ultima parte a euforiei sau a unei personalități dependente
este iluzia, sau o stare apropiată de transă,
așa ceva este ceva specific dependenței sexuale,
dar vreau să mă detașez total de ceea ce sunt, de durere,
și de nemulțumire sau de realitatea în care trăiesc
în fiecare zi, vreau să fiu altfel
Deci de obicei dependența începe cu un catalizator.
Dorința de a fi diferit de ceea ce sunt cu adevărat și să găsesc
asta într-un lucru, într-un obiect sau într-un eveniment,
deci nu o găsesc într-o persoană sau în ceva real,
o găsesc în ceva ce nu este real, într-o iluzie.
- Deci, să vedem dacă am înțeles, sunt 3 tipuri: există excitația,
oamenii care sunt neputincioși, care vor să devină puternici,
iar drogurile îi ajută.
Apoi este sedarea, oamenii care doresc să fie amorțiți,
și să uite ce se întâmplă în viața lor.
Apoi celălalt este iluzia.
- Jocurile de noroc întră în această categorie?
- Sigur. Vreau să joc mult și să devin
foarte cheltuitor, și în timp ce joacă la automat, chiar dacă
câștigă sau dacă pierd, ei simt că se află într-un loc
frumos, cu candelabre și alte lucruri, este acea iluzie că pot
fi altcineva decât sunt în realitate.
Deci dependența este într-un fel ca și cancerul, nimeni nu poate
înțelege cancerul dacă nu înțelege cel mai simplu lucru
la cancer anume multiplicarea celulelor nefuncționale.
La fel se întâmplă și în cazurile de dependență, există
un fir comun în toate dependențele iar acela este
încercarea de a evada în ceva ireal.
- Să vedem dacă este corect, când cineva încearcă să renunțe
la drog, ca de exemplu Amanda, când Amanda a renunțat,
asta nu înseamnă că nu mai era dependentă de droguri
dacă mai exista cauza încă, corect?
- Când eram dependentă de heroină 10 ani, și cineva îmi spunea:
- Cheri, tot ce trebuie să faci este să renunți la heroină!
Renunțam, dar viața mea era tot un haos, așa că mă gândeam
ce rost mai are? Tot nu știam cum
să relaționez cu oamenii, eram disfuncțională,
nu știam să am încredere, nu știam să fac nimic.
Prima etapă a renunțării la o dependență este aceea
de a ieși din negare, negarea înseamnă: "Nici nu știu
că mint mereu". Folosit ca un acronim.
"Eu nu știu nimic". Deci primul pas din prima
etapă este renunțarea la drog, dar acesta este doar începutul.
- Vom vorbi mai multe despre recuperare în următorul segment,
acum vreau să te întreb care sunt etapele dependenței?
Cred că dacă ai fi în situația mea, am avut o soră care a fost
dependentă de heroină 15 ani, Domnul a vindecat-o aproape
peste noapte, dar noi nu am recunoscut simptomele când
ea a luat-o pe acel drum, și diferitele etape care se parcurg
Deci care sunt etapele?
- Unele persoane din public se vor regăsi în diferite etape
ale dependenței.
Primul stadiu este întotdeauna acela în care încep
să mă mint pe mine însumi, mă atrage ceva ce mi-a satisfacut
o anumită nevoie.
Încep să judec în mintea mea, încep să protejez acea purtare
care mi-a îndeplinit acea nevoie, fie că e vorba
de droguri, alcool, sex, sau orice altceva, mâncare,
dependența de muncă, și așa încep să îl protejez, deci
prima etapă este internă, nu o vede nimeni, nu înțelege nimeni
că se schimbă ceva.
În a doua etapă, încep să îi mint pe alții.
O să spună, de exemplu cei dependenți de sex,
"Sunt pe net doar, nu fac nimic rău",
deși sunt de trei ore pe un site porno.
Încep să îi mintă pe oamenii din jurul lor, încep să te vadă
ca pe un inamic ca pe cineva care încearcă să le fure acel
sentiment de siguranță.
"Nu fac rău nimănui", cum spunea Amanda,
"Nu rănesc pe nimeni, este doar o distracție".
Deci ceea ce încearcă să facă acum este să judece,
asta este a doua etapă, să fii în stare să raționalizezi asta.
A treia etapă, și mulți oameni au văzut persoane
dependente în această etapă, ei își pierd total controlul.
Își pierd serviciul, partenerii de viață, sunt faliți, încep să
se vadă și schimbări fizice, ficatul începe să nu mai
funcționeze.
A treia etapă este aceea în care își dau seama că pierd
totul și că nu o să poată scăpa fără ajutor.
Există trei etape distincte în toate dependențele.
- Este adevărat că în a treia etapă creierul lor a fost atât
de afectat de nivelurile scăzute de serotonină încât
nu mai pot gândi rațional?
- Ceea ce e interesant este că unii oameni au spus că a vorbi
cu un dependent aflat în a treia etapă este ca și cum
ai vorbi cu un schizofrenic. Ei nu judecă.
acolo se află rațiunea, s-au efectuat tomografii asupra
dependenților acestui stadiu și nu s-a înregistrat niciun fel de
activitate a lobului frontal, deci nu pot să judece.
Când spui cuiva "Nu pot să cred că nu înțelegi asta" când
vorbești cu cineva drag care este distrus, pur și simplu
nu te aude.
Sincer, nu te aud. Când te manipulează, nici nu știu
că te mai manipulează.
Această etapă este în afara rațiunii,tot ce poți face pentru
un dependent aflat în acest stadiu este să te rogi pentru
el și să intervii cu efort, și poate ei te vor auzi.
- Ați văzut reclama de la televizor, în care se arată
o tigaie, și apoi scrie: "Acesta este creierul tău."
Apoi arată oul fript,sparg un ou și spun: "Acesta este creierul
sub influența drogurilor", deteriorarea cognitivă
este atât de severă încât ei nu mai raționalizează,iar tu nu mai
poți raționa cu ei.
De exemplu, Amanda, mi-ai spus mai devreme că ai fost în
spital, erai tratată pentru blocaj renal.
- Da, rinichii mei s-au blocat complet, și a trebuit să fac
dializă pentru un timp.
- În anii 80 aveai 38 de kilograme.
- Aveam 39 de kilograme, eram în spital,eram atât de deshidratată
încât am făcut blocaj renal, și abia așteptam
să ies din spital ca să mă pot droga.
- Cât timp ai stat în spital?
- Trei săptămâni.
- Trei săptămâni,deci am putea să credem că ai scăpat de droguri,
dar dependenții nu gândesc cum trebuie.
În continuare vă vom prezenta un bărbat care s-a luptat o viață
întreagă cu dependența de droguri, așa că vă rog rămâneți
cu noi pentru această poveste încurajatoare.
Te lupți, sau cunoști pe cineva drag care se luptă cu drogurile
sau cu acloolul?
Te întrebi câteodata dacă mai există speranță?
Dacă este așa, atunci avem cartea potrivită pentru tine.
Încurajează-te în timp ce citești promisiunile pe care
le-a făcut Dumnezeu în Cuvântul Său.
Sună sau scrie astăzi pentru darul tău gratuit
"God's promises" pentru orice nevoie a ta.
Poți să ne scrii la
Up Close, PO Box 220 West Frankfort, IL 62896
sau să suni la în timpul orelor de lucru la
1-800-752-3226 or 618-627-4651
Cere oferta Up Close Nr. 2.
- Bine ați revenit la De aproape! Astăzi vorbim despre recuperarea
după dependența de droguri iar următorul nostru invitat
este Ivan Morfit din Wichita, Kansas.
În mod tragic, Ivan a venit în contact cu drogurile
când era tânăr, cu ajutorul surorii lui mai mari care a
crezut că ar fi distractiv să-și vadă fratele drogat.
Iată povestea lui Ivan.
- Sora mea mai mare a început să îmi dea droguri când eram de
vreo 11 ani.
Nu știu de ce făcea asta, nu am întrebat-o niciodată,
dar probabil că se amuza de bufonăriile pe care le făceam.
Era ceva ce mă făcea să mă simt puternic pentru că puteam
să ies cu ea, cu toți prietenii ei, eram acceptat în grupul lor
ca și prietenul lor mai mic.
Obișnuiam să-mi petrec weekendurile cu sora mea la ea
acasă, fumam canabis, ne uitam la televizor și câteodată beam.
Pentru mine era ceva inedit.
Era frumos să petrecem timpul împreună și să facem
acele lucruri.
Când ai 11 ani, nu stai să te gândești la consecințe,
nu ai capacitatea mentală pentru așa ceva.
A devenit ceva întipărit în personalitatea mea,
în comportamentul meu.
Tot timpul școlii fumam și beam și făceam
tot ceea ce vroiam să fac.
Profesorii mă luau deoparte și-mi spuneau:
- Ivan, ești un băiat inteligent, ce se întâmplă cu tine?
Nu le spuneam că mă drogam în fiecare week-end,
că nu îmi făceam nici o grijă și că nu m-am gândit niciodată
la ce vor duce toate astea.
- Ivan nu și-a dat seama cât de mult îi vor afecta toată viața,
când Ivan și-a întâlnit femeia visurilor, aceasta
l-a iubit atât de mult încât i-a tolerat dependența de droguri
și a decis să se căsătorească cu el, oricum.
Dar Ivan a primit un semnal de alarmă atunci când aștepta
să i se nască primul copil, și când soția sa s-a confruntat
cu complicații înspăimântătoare.
Să vedem.
- S-a născut primul nostru copil Daniel, iar eu încă
foloseam droguri.
Apoi soția mea a fost însărcinată cu fetița noastră,
Audrey, a făcut pojar și a ajuns în comă.
Patruzeci și două de zile nu am știut dacă va trăi sau
dacă va muri.
Fiica mea s-a născut prematur cu 2 luni și jumătate,
iar eu nu o puteam lua în brațe, nu puteam să o ridic,
nu puteam să o ating, avea multe tuburi și fire în corpul ei
pentru a o menține în viață.
Cred că atunci a fost momentul critic în care mi-am dat seama
că oricât de multe droguri aș lua, eram nefericit și
am început să caut, trebuia să existe ceva care
să mă facă fericit.
Nu puteam să înving depresia și sentimentul că lipsește ceva
dîn viața mea și trebuia să aflu care era acela.
- Suntem fericiți să îl avem pe Ivan alături de noi astăzi și
aș vrea să îl învităm pe scenă, așa că vă rog ajutați-mă
să îl întâmpin pe Ivan Morfit.
Îți mulțumesc că ești aici ca să ne împărtășești povestea ta.
Când soția ta se afla în comă, la ce te gândeai,
referitor la ceea ce ai făcut cu viața ta?
- La început îmi spuneam să consum mai multe droguri, eram
atât de nefericit încât nu puteam face nimic,
iar apoi când am realizat că sunt nefericit și când
sunt drogat, a trebuit să mă gândesc la altceva.
- Te gândeai că ea ar putea muri, te confruntai cu probleme
de viață și de moarte?
- Acel an a fost un an rău, mai erau alte 4 mame însărcinate
în spital, cu pojar, și în toate cele patru cazuri
au murit fie mama, fie copilul.
- O, Doamne, ai milă! Deci ai început să consumi mai multe
droguri în cele 42 de zile, dar s-a întâmplat ceva când
ai fost la o petrecere, și ai plecat de la petrecere
la o biserică, poți să ne povestești despre asta?
- Fiind la petrecere, cântam și făceam ce făceam de obicei,
dar nu am mai putut suporta.
Mă simțeam îngrozitor. Am plecat să mă plimb
cu mașina.
Îmi conduceam mașina și mă uitam în jur,
și am ajuns chiar aici la biserica 3 Angels.
Era liniște.
Am încercat orice mi-ar fi putut da diavolul pentru a fi fericit.
Deci, în acea noapte am încercat altceva, am spus o rugăciune.
Am spus: - Doamne, eu nu pot rezolva asta,
am nevoie de ajutorul Tău.
- Aceasta a fost prima ta rugăciune?
- Da.
- Iar apoi această rugăciune a deschis drumul recuperării tale,
povestește-ne puțin despre recuperarea ta.
- Am început să studiez Biblia cu unii bărbați de aici de la
biserică și de fiecare dată când ne întâlneam, știam că
eu aveam nevoie de ceea ce aveau ei de oferit.
Am studiat Biblia mai mult de un an, iar când a început
școala mi-am înscris fiul aici la școală.
Într-o zi a venit la mine și mi-a spus:
- Știi ceva tati, cred că ar trebui să ne botezam."
- Lăudat fie Domnul! Câți ani avea?
- Atunci avea 12 ani.
- Câți ani are copilul tău care s-a născut după incidentul
cu pojarul?
- Are 11 ani și este foarte specială.
- Este un copil sănătos?
- Da.
- Lăudat fie Domnul! Când Ivan ne vorbea mai devreme,
a făcut referire la ceea ce s-ar fi putut întâmpla
- Cred că cel mai periculos lucru pentru tineretul de
astăzi este că drogurile te fac să te simți bine.
Nu o să neg asta, nu pot să neg asta.
Am consumat droguri mai mult de 20 de ani.
Ei nu înțeleg, ei spun: "Ei bine, eu nu jefuiesc bănci,
nu agresez femei în vârstă, nu fac acele lucruri
pe care le fac dependenții de droguri."
Ei bine nu contează, nici eu nu am făcut așa ceva.
Am obținut punctaje mari la toate acele testări
standardizate care se fac în școli.
Cred că am un intelect foarte bun dar iată, sunt un bărbat
de 35 de ani, cu familie, și lucrez cu jumătate de normă
într-un depozit.
Ce aș fi putut face dacă aș fi renunțat la droguri?
Unde aș fi fost acum?
- Ivan, este trist că Dumnezeu ți-a dat potențial și tu simți
că nu l-ai folosit. Ce crezi că s-ar fi putut întâmpla?
Ce interese aveai înainte? Sau erai prea tânăr ca să-ți
descoperi acel interes?
- Nu, de foarte mic citeam mereu cărți despre știință.
Istoria naturii, chestii de genul ăsta.
Arheologia îmi place foarte mult. Îmi place mult să mă uit
la Discovery Channel, este minunat.
Nu se poate ști ce aș fi putut să devin, încerc să nu
mă prea gândesc la asta.
Unul dintre oamenii care mi-au luat interviul mi-a spus:
"Aveam 34 de ani, aveam familie și am mers înapoi
la facultate iar acum am o diplomă."
A spus că niciodată nu este prea târziu.
- Acum mă pregăteam să îi spun că Dumnezeu este Dumnezeul
imposibilului, toate lucrurile sunt posibile cu Dumnezeu,
deci vom continua să credem și să ne rugăm pentru tine.
Știu că are un scop pentru viața ta, are un plan pentru viața ta,
iar tu începi să îl îndeplinești.
O să credem că Dumnezeu va aduce lucruri minunate în
viața ta, mulțumim.
Rămâneți cu noi, când ne vom întoarce vom vorbi din nou cu
Cheri Peters, despre cum pot familiile să îi ajute
pe cei dragi. Rămâneți cu noi.
Vom vorbi cu Dr. Neil Nedly despre
cele mai întâlnite cauze ale depresiei.
Regret să spun asta, dar sunt foarte sinceră, îmi adunam toată
energia pe care o aveam, doar pentru a face un duș.
Stăteam în pat 5 zile consecutive.
A fost cel mai istovitor lucru din viața mea.
Pur și simplu stăteam întinsă. Deci nu pierdeți
următorul episod "Drogurile. Cum facem față depresiei".
- Bine ați revenit la De aproape vorbim cu Cheri Peters
o fostă dependentă de droguri, care a fost
pur și simplu un miracol de pe stradă.
Cheri, dacă se poate, mi-ai spus mai devreme când vorbeam
doar noi două, o poveste despre Lance Michael,
poți să ne spui ceva despre asta?
- Pentru mine acesta a fost unul dintre cele mai triste lucruri.
Lance Michael era un copil incredibil, era foarte bun la
școală, familia îl iubea, părinții erau foarte normali
și preocupați de viața lor.
Lance consumă meta-amfetamine
din clasa a IX-a și moare la 22 de ani.
Dar trebuie să vă spun, în acest timp a aflat, după ce a început
să se drogheze, că inima sa a început să se umfle și
medicii i-au spus că are nevoie de un transplant de inimă.
Mama lui s-a panicat complet, îți poți imagina
ca mamă să auzi așa ceva?
- Drogurile au cauzat asta?
- Drogurile au accelerat o boală a familiei sale, bărbații mureau
pe la 70, 80 de ani.
Acest copil a murit la 18 ani, dar era o predispoziție în
familia sa pentru acest tip de boală de inimă,
meta-amfetaminele au grăbit acest proces.
Deci el se afla la spital, cu perfuzii, aștepta un transplant
de inimă, își smulge perfuziile din braț și
pleacă să se drogheze.
Mama sa i-a spus cuiva: - Nu înțeleg dependența,
nu înțeleg ce este asta, cineva ar fi trebuit să mă învețe
pentru că nu știu cum să mă apropii de el.
Nu știu cum să-i spun să înceteze.
Când a împlinit 21 de ani a spus că nu poate accepta o inimă,
pentru că dacă ar face cu inima altcuiva ceea ce a făcut cu
inima lui, nu ar fi în stare să trăiască.
Se retrage de pe lista pentru transplant și moare după 3 luni,
iar asta s-a întâmplat într-o familie iubitoare.
Ivan, ai spus că familia ta era normală când erai mic.
Dependența a curmat viața acestui copil.
Mama lui a spus odată că, credea că el avea nevoie să facă ceva.
Că trebuia să se implice în ceva, așa că
a încercat să-i formeze un hobby.
Așa că i-a spus:"Lance, ce ți-ar place să înveți sau să faci?"
Iar el a răspuns că i-ar plăcea să modeleze sticla.
Pentru dependenții din sală, de ce credeți că și-a dorit
să modeleze sticla? Aveți vreo idee?
Pentru că vroia să-și confecționeze pipe, iar mama sa
nu știa asta pentru că nu fusese educată,așa că l-a trimis
să învețe cum să modeleze sticla iar el și-a făcut niște pipe
drăguțe cu care să fumeze cocaina.
Mama sa chiar a găsit o pipă în gunoi, un ursuleț cu o coadă
lungă și ea i-a spus: - Lance, de ce ai aruncat asta?
Este foarte draguță.
Așa că a luat-o din gunoi și i-a dat-o înapoi și i-a spus că
poate să facă ceva din ea, dar aceea era o
pipă pentru meta-amfetamine.
Eu cred că familiile trebuie educate, nu ne place să învățăm
despre lucruri urâte, dar dependența este peste tot
în jurul nostru și trebuie să știm să o recunoaștem.
Aș sugera, dacă credeți că copilul vostru sau partenerul
de viață folosește droguri, luați un test pentru droguri
și spuneți-le să urineze într-o sticlă.
Sunt atât de îndrăzneață când e vorba de așa ceva,
dacă îmi petrec timpul cu cineva și cred că folosește droguri:
"Trebuie să urinezi în această sticlă."
Dacă ei nu vor, atunci eu voi pune niște limite:
"Atunci nu îți poți petrece timpul cu noi, pentru că noi nu
vrem să folosim și nu vrem să te minți pe tine și
să ne minți pe noi." Deci am impus limite puternice.
- Cum se educă familiile pentru că deși sora mea a fost
dependentă de droguri 15 ani, m-am rugat pentru ea zi de zi
timp de 15 ani, iar Dumnezeu a salvat-o într-un mod neobișnuit,
practic peste noapte.
- Urăsc asta.
- Acest lucru s-a întâmplat cu 18 ani în urmă.
- Spun că urăsc asta deoarece mulți oameni își petrec tot
restul vieții luptând pentru recuperare.
- Când sora mea s-a rugat lui Dumnezeu și a spus:
"Bine, sunt fără puteri, dă-mi Duhul Tău Sfânt".
Asta a fost acum 18 ani și de atunci nu s-a mai drogat
niciodată. Așa ceva este rar, nu-i așa?
- Da, este rar, Dumnezeu este credincios.
Motivul pentru care eu cred că așa ceva este rar,
este că El știe că dacă m-aș însănătoși peste noapte,
aș folosi droguri în ziua următoare.
Întelegeți ce vreau să spun? A trebuit să învăț întreg
procesul de recuperare, a trebuit să învăț să urăsc
drogurile și disfuncția. A trebuit să învăț că
este mai bine să fi cinstit, să nu minți și să manipulezi.
De ce nu fac sex cu mai multe persoane?
Pentru că este mai bine să fii într-o relație monogamă,
care este mai pură.
Deci Dumnezeu ne învață încet, încet pe parcursul recuperării.
Dar pentru educația familiilor, sora ta este un exemplu bun,
începi să observi niște schimbări la sora ta și
toată lumea ascunde asta, nimeni nu spune nimic.
Oamenii încep să găsească scuze în loc să-i confrunte:
- Nu este bine că nu mai iei note bune la școală. Nu este bine că
ai prieteni pe care nu i-ai fi avut înainte. Nu îmi convine.
În cazul unui soț: - Nu-mi convine că nu vii
noaptea acasă, că muncești până la ora 12 la birou.
Toate aceste lucruri, când începi să vezi schimbări în
comportamentul cuiva drag, nu le lăsa să treacă neobservate.
Unii oameni spun: - Nu vreau să cicălesc.
Eu nu vreau ca ei să moară. Chris, mama lui Lance, nu
și-a dorit să-și îngroape fiul dar a făcut-o și a spus că
l-a împins în mormânt pentru că nu știa cum să vorbească cu el,
nu a fost educată despre droguri.
Cautați pe internet simptome și semne ale diferitelor dependențe
Procurați-vă cărți de la bibliotecă.
Există atât de multe informații încât nu le puteți parcurge pe
toate. Încetați să negați și să fiți inconștienți.
- Cred că ai pus punctul pe i. Majoritatea ne simțim copleșiți.
Știu unele dintre simptomele tale Amanda,
ai început să slăbești, să ai părul moale
De curând am lucrat cu o familie a cărei fiice trecea
exact prin același lucru, iar eu le tot spuneam:
- Copilul vostru se droghează. Dar ei negau cu desăvârșire:
- Ne gândeam la asta dar nu puteam fi siguri.
Am întrebat-o iar ea a răspuns negativ.
- Cineva a sunat-o pe Chris în timp ce Lance trecea prin
cea mai grea parte a dependenței și i-a spus:
- Chris ce droguri folosește Lance?
Iar Chris a rămas fără cuvinte și i-am spus, "Tylenol?"
iar ei au spus: "Nu, nu asta am vrut să spun,
mă refer la drogurile ilegale pe care le folosește."
Iar ea a spus că nici nu mai auzea bine atât de mult
nega asta.
- Ai spus că există foarte multe informații,
cei mai mulți dintre noi nu știu cu ce să înceapă, n-ai putea
să-i ajuți pe oamenii prin site-ul tău?
- Pot trimite oricui orice despre orice drog, despre orice tip
de recuperare, pentru sex, pentru muncă în exces, droguri,
alcool,cele mai recente lucruri, ecstasy, droguri din cluburi,
deci le pot trimite orice, www.truestep.org este site-ul
meu unde puteți cere orice iar eu vă voi trimite.
Puteți scrie "intervenție pentru droguri" în programul
vostru de căutare și veți găsi enorm de multe lucruri.
Puteți găsi informații extraordinare pe internet.
- Să vă spun și eu asta, pentru că ea "vorbește așa de încet"
și poate nu ați reținut. Este www.truestep.org
Deci www.truestep.org
- Exact, și sunt și alte organizații, sau oameni care
pot ajuta, am fost și am făcut intervenții la familii
acasă, unde am vorbit cu ei.
Le spui de ce te temi, îi încurajezi să fie sinceri cu
dependentul, în etapa a treia dependentul nu vrea
să te asculte, dar până la acea etapă te pot asculta.
Chiar și în etapa a treia mai poți planta semințe
și poți interveni.
Un dependent vorbind cu altul, iar eu uitându-mă la ei,
sau cineva ca mine să se uite la ei și să le spună sincer:
- Știți voi pierdeți totul.
- Am făcut o intervenție structurată cu sora mea și
am introdus-o într-un program de recuperare, de fapt a participat
la 3 astfel de programe, de fiecare dată durau 30 de zile,
dar ea după ce ieșea din program după 3-5 zile începea din nou
să consume droguri. Vreau să subliniez ceva
ce am mai discutat, să nu consumi droguri 30 de zile...
- Este jumătate din primul pas.
- Ați înțeles asta? Nu este nici măcar primul pas,
este jumătate din primul pas.
- Este interesant că dacă nu ajutați dependentul să facă
pasul complet, în familie, la biserică, în comunitate,
ei vor recădea. Deci următorul pas este acela de a
recunoaște că nu mai dețin controlul, nu mai iau droguri,
dar după aceea spun tare:
- Nu mai dețin controlul, am nevoie de ajutor.
Trebuie să intre în contact nu cu un obiect ci cu o persoană.
- Am nevoie de ajutorul tău, vrei să mă ajuți?
Deci să fii în stare să faci așa cu familia sau cu prietenii
sau cu Hristos, înseamnă să poți spune "am nevoie de ajutor",
este important să privesc în exterior și să găsesc ceva de
care să mă pot agăța în exterior.
Alcoolicii Anonimi a fost una dintre primele modalități de
tratament care a atras atenția lumii în ceea ce privește
dependențele, în 1935 au început să vadă dependenți
care s-au însănătoșit.
Motivul pentru care se însănătoșeau a fost comunitatea,
un dependent spera împreună cu alt dependent,
au început să privească mai departe de ei și au început
să realizeze că există o putere mai mare decât ei care
putea să îi însănătoșească. Nu este nimic magic
în AA, doar că au făcut ceea ce trebuia făcut,
iar familiile pot face asta.
- De fapt cei 12 pași ai AA, dacă îi cunoașteți,
toți provin din Biblie.
- Exact.
- Să presupunem că la biserică, sau chiar acasă, cineva a ajuns
în acel punct în care a admis că nu mai deține controlul,
dacă cineva vine în biserica noastră și ne spune:
- Sunt un dependent de droguri în recuperare.
Ce putem face pentru a-i ajuta, cât de stânjeniți
sunt ei printre "oamenii normali"?
- Foarte stânjeniți, am fost dependentă pe străzi
de la 13 ani până la 23 când m-am alăturat bisericii.
Cei din familia mea sunt dependenți, iar când am venit în
biserică nici nu știam cum se mănâncă la o masă cu cineva.
Nu am mai luat cina cu cineva, nu știam să fac
față normalității iar eu mă aflam printre oameni normali.
Deci orice făceau era un model pentru mine.
Când cineva vorbea despre prietenie sau spunea
că îmi este prieten, îmi transpirau palmele pentru că
nu știam să am încredere în cineva.
Deci ca membrii ai familiei, ai comunității, ai bisericii,
rolul vostru este să-i învățați totul: cum să râdă, fără
a fi un râs sadic, cum să comunice, cum să vorbească.
Când cineva stătea în fața mea la masă, mă gândeam:
"Să mă uit la ei cum mestecă, să mă uit
la masă, să mă uit la picioarele mele?"
Habar nu aveam. De ce se vorbește despre vreme?
Și nu știam că pentru oamenii normali, vremea și alte
lucruri de genul asta, era doar un pretext pentru a se cunoaște
mai bine, de a fi normali.
Eu voiam să vorbesc despre ultima mea tentativă de suicid
iar ei erau șocați, deci trebuie învățat un model de
comunicare adecvată.
Dacă facem asta ca trup al lui Hristos, dacă am înțelege că
facem asta pentru a salva viața persoanei respective îi
vom binecuvânta mai mult decât ne putem imagina, și ne vom
binecuvânta pe noi de asemenea.
Există un motiv pentru care trebuie să fim sănătoși
și un motiv pentru care trebuie să îi învățăm pe alții
să fie sănătoși.
Oamenii s-ar înghesui să ajungă la noi, dacă am putea face asta.
- Ivan, pentru tine o mare parte din recuperare a însemnat
venirea ta la această biserică și faptul că ai început
să studiezi Biblia cu acești oameni.
Au fost un exemplu pentru tine, te-au ajutat?
Care a fost cel mai eficient lucru, în afară de cunoștințele
spirituale pe care le dobândeai, munca cu alți oameni
ți-a schimbat viața?
- Cel mai important lucru, când cineva abia Îl cunoaște pe
Hristos și începe să studieze Cuvântul Domnului,are întrebări.
Orice întrebare aș fi avut, ei îmi spuneau:
- Să vedem ce spune Biblia.
Deschideau cartea iar răspunsurile erau acolo.
Nu îmi păsa care este întrebarea, răspunsul este acolo
- Amin!
- Trebuie să spun Ivan că ceea ce nu se întâlnește prea des
este chiar interacțiunea aceasta de a-i cere cuiva ajutorul și
de a-ți fi acordat. Se produce un proces de
vindecare acolo, prin simplul fapt de a interacționa cu
persoana în loc de un obiect inanimat, o substanță,
sau dependență.
Deci, orice fel de comunicare cu un dependent,
în timpul recuperării, îl va menține în recuperare.
Există o statistică de care mulți oameni nu au auzit,
iar eu am fost șocată când am auzit, dar cei care au comis
infracțiuni sexuale, se împrietenesc cu o persoană în
mod real, mod real, rata recidivei scade cu 98%. 98%,
iar aceasta în cazul unei dependențe greu de controlat,
și așa se poate întâmpla cu oricare altă dependență, putem
acționa ca și frați în Hristos iar Biblia ne va susține
să ne vindecăm unii pe alții.
Să ne mărturisim unii altora, să ne rugăm unii
pentru alții pentru vindecare. Este un proces extraordinar
dar dacă mă gândesc doar la oprirea consumului de droguri
nu voi ajuta niciodată acea persoană să se însănătoșească,
trebuie să parcurgem drumul împreună cu ei.
- Pentru că trebuie să eradicăm cauzele.
- Da și să reînvățăm multe lucruri.
- În continuare vom răspunde întrebărilor publicului
așa că rămâneți cu noi.
Te lupți tu sau cineva drag ție, cu drogurile și cu alcoolul?
Te întrebi dacă mai există speranță?
Dacă este așa, avem cartea potrivită pentru tine.
Încurajează-te cu promisiunile Domnului din Cuvântul Său.
Sună sau scrie astăzi pentru cadoul tău gratuit
"God promises", pentru orice nevoie a ta.
Ne poți scrie la: Up Close, PO Box 220 West Frankfort, IL 62896,
sau puteți suna în timpul orelor de lucru la
1-800-752-3226 or 618-627-4651
- Bine ați revenit la Up Close. Vorbim despre cum putem scăpa
de dependența de droguri și de alcool, iar acum
vom răspunde întrebărilor din public. Îți mulțumim pentru
că ai urcat pe scenă, spune-ne numele și întrebarea ta.
- Bună, numele meu este John Cayler, întrebarea mea este dacă
există vreun secret prin care putem ajuta oamenii care au fost
dependenți să nu mai recidiveze, care ar fi acel secret?
- Secretul este acela de a găsi însemnătate vieții în afara
propriei persoane. Dependenții sunt foarte
egocentrici, la ei totul se rezumă la încercarea de a scăpa
de durere și a-și provoca plăcere.
Găsirea unui scop în viață, AA se bazează pe o putere
mai mare, să pot să mă întorc la Dumnezeu și să îmi dau seama
că există ceva mai puternic decât mine.
Pot să spun că scopul meu este acela de a le spune oamenilor
că recuperarea este posibilă, deci scopul devine mai puternic
decât dependența. Apoi mă întăresc
cu oamenii care vin la recuperare deoarece avem
multe lucruri în comun.
Deci cheia este aceea de a găsi un scop în afara propriei
persoane, renunțarea la egoism, iar asta este foarte dificil
pentru dependenți care cred că totul are legătură cu ei.
- Aș vrea să adaug, cred că o relație intimă cu Domnul, chiar
dacă nu suntem foarte religioși, dar ajungem să Îl cunoaștem
pe Dumnezeu ca un Tată iubitor care este implicat în viața
noastră, daca Îl vedem așa, cred că asta ne-ar ajuta.
Începem să înțelegem ce se spune în 2 Corinteni 12,9:
"Harul Meu îți este de ajuns; căci puterea Mea în slăbiciune
este făcută desăvârșită." Am învățat să depindem
în totalitate de El.
- Amin!
- Bună,mulțumesc că ai venit,care este numele și întrebarea ta?
- Numele meu este Thrity iar întrebarea mea este: Cum poți
să îți dai seama dacă un prieten pe care
nu îl cunoști foarte bine folosește droguri?
- Îmi pot da seama când cineva folosește droguri când sunt
deodată fericiți, apoi sunt furioși, apoi iritați, apoi
vor să meargă să facă ceva, deci sar de la un lucru la altul
Sau interesele lor se schimbă radical, deci de obicei este
o schimbare de comportament.
Dacă ai sentimentul că ceva nu este în ordine, încrede-te
în acel sentiment, ceva nu este așa cum ar trebui să fie,
și se întâmpla ceva. Pentru a verifica
asta spune-i că este un prieten minunat, dacă mi-ai spune mie:
Cheri îmi place de tine și încep să te cunosc, dar ești haotică.
Să poți face asta este incredibil.
Câteodată poți opri o persoană dependentă chiar la începutul
dependenței dacă poți vorbi despre ceea ce se
întâmplă cu adevărat. O întrebare bună.
- Da, o întrebare foarte bună. Bună, bine ai venit la emisiune,
spune-ne te rog numele și întrebarea ta.
- Hilary Washington. Tatăl meu are probleme cu drogurile de
când avea 18 ani. La început a fost traficant,
i se parea că se câștiga bani ușor, apoi a devenit dependent,
și este dependent de 20 de ani.
Intră și iese din închisoare, și recunoaște că are o
problemă dar recidivează mereu. Ce pot face fizic, deoarece
ne-am rugat, întreaga familie în ultimii 20 de ani dar nu pare că
- De obicei un dependent are 7-8 recăderi înainte de
a se însănătoși. Uneori recidiva face parte
din procesul de însănătoșire, dar de multe ori când este vorba
despre persoane dragi tindem să credem că oprirea consumului
de droguri sau de alcool este soluția, dar nu este așa.
Trebuie să învețe că trebuie să se refacă neurochimia
normală a creierului, iar asta durează.
Pentru unii oameni cu dependențe severe, și știu
că multă lume nu crede asta, dar în cazul unei dependențe
severe trebuie să iei antidepresive care vor crește
nivelul serotoninei așa încât să simți că trăiești în
timpul în care reînveți să faci totul.
Deci în cazul unui dependent înrăit neurochimia este
atât de înăbușită încât este necesară o intervenție.
Vreau să spun că mă voi ruga împreună cu tine
pentru tatăl tău, nu renunța niciodată la el.
- Ei bine Cheri, mai avem cam 2 minute și vreau să concluzionăm.
M-ar interesa care sunt etapele de recuperare.
- Primul este acel de a admite că nu am putere, că nu pot
face asta, că viața mea a luat-o razna.
Primul pas este să recunoști asta.
De multe ori această etapă are loc atunci când cineva
este la închisoare și se gândesc că nu au procedat corect, este
ca un semnal de alarmă. A doua etapă este aceea
în care cineva intervine și te introduce în propria
ta spiritualitate, unii oameni urăsc să spună că este vorba
despre Dumnezeu, dar este chiar Dumnezeu, și să poți fi în
stare să realizezi că există ceva în afara persoanei tale.
Nu pot avea încredere în tine pentru că nu am
încredere în mine.
Alt lucru care se întâmplă este existența unui scepticism asupra
înțelegerii tale, nu contați pe el, nu aveți încredere în el.
Nu știu cum să gândesc încă și poate că nu o să știu
niciodată așa că mă voi sprijini pe oamenii de lângă mine.
Mă voi sprijini pe tine, prietenul meu, pe familia mea,
pe oamenii din biserică, pe oamenii care mă ajută,
mă voi sprijini pe Dumnezeu, nu mă voi gândi că o să pot să
rezolv asta singur, pentru că nu pot.
Trebuie să învățăm multe lucruri: să mănânc cum trebuie,
să beau apă, să mă alimentez cu lucruri bune pentru organism,
trebuie să dorm. Un dependent nu este
niciodată prea obosit, prea înfometat sau prea nervos.
Toate acestea fac parte din recădere, deci în primele etape
se învață aceste lucruri.
Odată ce intri în următoarea etapă de recuperare, atunci
începi să înțelegi că există însemnătate în viața ta
în afara persoanei tale.
"Îmi pasă de tine", iar deodată dependentul se
uită la tine, și spune: - Îmi pasă de tine.
Mă bucur că Amanda se află în recuperare, mă bucur că
învață să-și iubească copiii, că soțul ei este
în recuperare, că au o viață.
Ca și dependent nu mă bucur pentru așa ceva doar
dacă beneficiez și eu de ceva.
Când mă aflu în următoarea etapă de recuperare
mă pot bucura într-adevăr pentru cineva, deci poți să îți dai
seama în ce etapă de recuperare se află un
dependent după aceste lucruri. În ultima etapă de
recuperare nu mă bucur doar pentru cineva, dar vreau să văd
dacă nu pot ajuta cumva, deci încep să mă implic
pentru a schimba ceva în familia mea, în comunitatea mea,
în biserica mea, și încep să simt că fac parte dintre oameni,
ceea ce nu simțeam când eram dependent.
- Lăudat fie Domnul! Vreau să îți mulțumesc mult pentru că
ai fost astăzi alături de noi, a fost o adevărată plăcere.
Vreau să le mulțumesc și invitaților noștri, Amanda Hultz
și Ivan Morfit, vă mulțumesc pentru că ne-ați
împărtășit poveștile voastre.
În timp ce stăteam aici mi-am amintit de textul din Faptele
asta i-a spus Isus lui Pavel,
iar Pavel povestește asta, Isus i-a spus: "Te trimit
ca să le deschizi ochii și să se întoarcă de la întuneric
la lumină și de la puterea Satanei la Dumnezeu, ca
să primească iertarea păcatelor și o moștenire împreună cu cei
care sunt sfinți prin credința în Mine."
Isus este răspunsul iar puterea Sa este perfectă în slăbiciune.
Sper să vă încredeți în Isus, să nu subestimați niciodată puterea
rugăciunii, dar trebuie să ne educăm cu toții,
să știm să facem și lucruri practice.
Vă mulțumesc că ați fost alături de noi în această seară.